A BIZOTTSÁG 1850/2004/EK RENDELETE
(2004. október 25.)
a 2004. évben a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában egyes strukturális vagy környezetvédelmi közvetlen támogatásokra és intézkedésekre alkalmazandó árfolyamok rögzítéséről szóló 1117/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz történő csatlakozására tekintettel ezen államokra nézve az átváltási árfolyamra vonatkozó egyes meghatározó ügyleti tényeknek a 2004. évre történő megállapításáról szóló, 2004. április 22-i 751/2004/EK bizottsági rendeletre (1) és különösen annak 1. cikke második albekezdésére,
mivel:
(1)
Az 1117/2004/EK bizottsági rendelet (2) mellékletében feltüntetett árfolyam olyan támogatási rendszerekre alkalmazandó, amelyek esetében az átváltási árfolyamra vonatkozó meghatározó ügyleti tény a 751/2004/EK bizottsági rendelet értelmében a fent említett tagállamokban 2004. május 1-jén megállapításra került.
(2)
A 751/2004/EK rendeletnek az 1843/2004/EK rendelet általi módosítását követően az 1782/2003/EK tanácsi rendelet (3) IV. címének 4. fejezete értelmében - amely a közös mezőgazdasági politika szerint a közvetlen támogatási rendszerek és a gazdálkodóknak bizonyos támogatási rendszerek számára közös szabályokat hoz létre, és egyben módosít egyes rendeleteket - a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában a 2004-es átváltási árfolyamra vonatkozó meghatározó ügyleti tény a héjas gyümölcsűekre vonatkozó területalapú támogatásának nemzeti pénznemmé történő átváltása céljából a 2003-as csatlakozási szerződés hatálybalépésének napjára kerül megállapításra.
(3)
Az 1117/2004/EK rendelet nem hivatkozik az 1782/2003/EK rendelet IV. címének 4. fejezetében meghatározott héjas gyümölcsűekre vonatkozó területalapú támogatásra. Szükséges azonban meghatározni, hogy az említett rendelet mellékletében rögzített árfolyamok alkalmazásra kerülnek a héjas gyümölcsűekre vonatkozó területalapú támogatás során is.
(4)
Ebből következően az 1117/2004/EK rendeletet módosítani kell,
ELFOGADTA EZT A RENDELETET:
1. cikk
Az 1117/2004/EK rendelet 1. cikkének első albekezdése a következő e) ponttal egészül ki:
„e)
az 1782/2003/EK rendelet IV. címének 4. fejezetében meghatározott héjas gyümölcsűekre vonatkozó területalapú támogatás.”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 25-én.